THCOM ตั้ง “ทีซี สเปซ คอนเน็ค” ลุยบริการโทรคมนาคมเกี่ยวข้องดาวเทียม
THCOM ตั้ง “ทีซี สเปซ คอนเน็ค” ลุยบริการโทรคมนาคมเกี่ยวข้องดาวเทียม
8 มิ.ย. 2564

บริษัท ไทยคม จำกัด (มหาชน) หรือ THCOM เปิดเผยว่า บริษัทได้จัดตั้งบริษัทย่อยแห่งใหม่ ชื่อ บริษัท ทีซี สเปซ คอนเน็ค จำกัด ดำเนินธุรกิจสื่อสารโทรคมนาคม ธุรกิจดาวเทียมและธุรกิจที่เกี่ยวเนื่อง โดย THCOM ถือหุ้นทั้งหมด 100% ของหุ้นที่ออกจำหน่ายแล้วทั้งหมด ทุนจดทะเบียน 100 ล้านบาท แบ่งเป็นหุ้นสามัญจำนวน 10 ล้านหุ้น มูลค่าหุ้นละ 10 บาท
บริษัทมองว่าการให้บริการด้านโทรคมนาคมที่เกี่ยวข้องกับดาวเทียม เพื่อตอบสนองความต้องการ ด้านเทคโนโลยีสื่อสารแก่ผู้บริโภค จะสร้างเสริมธุรกิจและรายได้ในระยะยาว